GI JESUS CHRIST 
OKO SI ASO ZO 


Lo yeke du molenge-koli, na mo yeke di iri ti lo Jesus, ngbanga 
ti so lo yeke zi azo ti lo na yâ ti asiokpari ti ala. Matthieu 1:21 


Biani, Nzapa andoye azo ti dunia so mingi si lo mu gi oko 
Molenge ti lo, si zo so ama na bê na lo alingbi ti kui pepe, me 
lo yeke na fini ti lakue lakue. Jean 3:16 


Jésus atene na lo: “Mbi yeke lege ni, taa-tënë na fini.” Zo oko 
alingbi ti si na Babâ pepe, gi na lege ti mbi. Jean 14:6 


Salut ayeke na lege ti mbeni zo nde pepe, ngbanga ti so 
mbeni iri nde na gbe ti yayu ayeke daa pepe so Nzapa amu na 
popo ti azo so alingbi ti sö e na lege ni. Kusala 4:12 


Kozoni kue, mbi fa na ala ye so mbi nga kue mbi wara: Christ 
akui ndali ti asiokpari ti e alingbi na tënë so Mbeti ti Nzapa 
atene. na so a lu lo, na a zingo lo na kuâ na ota lango ni alingbi 
na tënë ti Mbeti ti Nzapa: 1 aCorinthien 15:3-4 


Na lege ti lo, a zi e na lege ti mene ti lo, a zi l 
siokpari na li ti e alingbi na kota nzobe ti lo. 


A-Éphésien 1:7 LEX 


And the gospel must first be published 
among all nations. MARK 13:10 


Ata tënë osio ayeke da so a lingbi e gbu nda ni nzoni: 

1. Nzapa andoye mo mingi. 

Lo ye si mo wara fini ti lakue lakue na yayu legeoko na Lo. 

Biani, Nzapa andoye azo ti dunia so mingi si lo mu gi oko 
Molenge ti lo, si zo so amä na bê na lo alingbi ti kui pëpe, me lo 
yeke na fini ti lakue lakue. Jean 3:16 

Lo ye si mo wara mbeni fini so ayeke mingi nga so ayeke na lege 
ni na Lo. 

Zo ti nzi aga ti nzi ye, ti fâ zo na ti buba ye. Mbi ga titene ala 
wara fini si ala wara fini mingi ahon ti kozo. Jean 10:10 


Atâa so kue, azo mingi ayeke wara pëpe mbeni fini so ayeke na 
lege ni nga ala hinga pëpe wala ala yeke na fini ti lakue lakue 
ndali ti so... 

2. Zo ayeke na siokpari na lege ti ndagigi. Ndani la lo kangbi na 
Nzapa. 

Azo kue asara siokpari awe. 

Azo kue asara siokpari awe, ala lingbi na gloire ti Nzapa pepe; 
A-Romain 3:23 

Teti ndoye ti nginza ayeke gunda ti asioni ye kue... 

1 Timothée 6:10 

Futa ti siokpari ayeke kua. 

Ndali ti so futa ti siokpari ayeke kuâ... aRomain 6:23 


Bible afa mara ti akua use: 

e Kuâ ti mitele . 

Azo ayeke kui gi fani oko awe, na pekoni, a yeke fa ngbanga na li 
ti ala. A-Hébreu 9:27 

e Kua ti yingo wala kangbingo tele teti lakue lakue na Nzapa na 
yâ enfer 

Me azo ti mbeto, azo so amä na bê pëpe, azo ti sarango ye ti 
sioni mingi, azo ti fango zo, azo ti sarango ndumba, azo ti 
sarango yoro, azo ti vorongo ayanda nga na azo ti mvene kue, 
fade ye ti ala ayeke na ya ti lac so wa na soufre ayeke za da. 
Apocalypse 21:8 


Tongana zo akangbi na Nzapa ndali ti siokpari ti lo, ye ti leke 

na kpale so ayeke nyen? Fani mingi e pense so aye ti leke na 
kpale ni ayeke: lege ti vorongo, anzoni kusala nga na anzoni 

sarango ye. Me mbeni ye oko la ayeke da so alondo na Nzapa 
ti leke kpale ni. 

3. Jesus Christ ayeke oko lege ti gue na yayu. 

So ayeke tënë ti yanga ti Nzapa la. 

Jesus atene na lo: “Mbi yeke lege ni, taa-tënë na fini.” Zo oko 
alingbi ti si na Nzapa Baba pepe, gi na lege ti mbi. Jean 14:6 


Lo futa punition kue ndali ti asiokpari ti e. 

Biani, Christ nga kue akui gi fani oko ndali ti asiokpari ti e, zo 
ti mbirimbiri akui ndali ti azo so ayeke mbirimbiri pepe, si lo 
lingbi ti gue na e na Nzapa. 1 Pierre 3:18 

Na lege ti lo, a zi e na lege ti mene ti lo, a zi siokpari na li ti e 
alingbi na kota nzobe ti lo. A-Éphésien 1:7 

Lo yeke na zendo ti fini ti lakue lakue. 

Zo so ama na bê na Molenge ni ayeke na fini so angba lakue 
lakue. Zo so ama na be na Molenge ni pepe, fade lo yeke 
wara fini pepe; me ngonzo ti Nzapa angba na ndö ti lo. 

Jean 3:36 

Teti futa ti siokpari ayeke kui; me matabisi ti Nzapa ayeke fini 
ti lakue lakue na lege ti Jésus Christ, Kota Gbia ti e. 

A-Romain 6:23 


4. A lingbi e ma na bê na Jésus Christ ti wara salut. 

Salut ti e ayeke ndali ti kota nzobe ti Nzapa na lege ti mabe 
na Jésus Christ. 

Biani, na lege ti nzoni be ti Nzapa laa ala soo kua na lege ti 
mabe; ye so alondo na ala wani pepe, me a yeke matabisi ti 
Nzapa. A-Éphésien 2:8-9 

Biani, zo so adi iri ti Kota Gbia, fade lo yeke sö lo. 

A-Romain 10:13 


Sambela ti wasiokpari 

Sambela ye so na mabe: 

Seigneur Jesus, merci mingi so mo ndoye mbi. Mbi yeke 
wasiokpari na mbi hunda pardon ti mo. Merci ndali ti kua ti mo na 
ndo ti keke ti pasi, lungo kua ti mo nga na zingongo ti mo na kua 
ti futa asiokpari ti mbi kue. Mbi zia be ti mbi na mo tongana 
Seigneur na Sauveur ti mbi. Mbi yeda na matabisi ti mo ti fini ti 
lakue lakue na mbi mû fini ti mbi na mo. MU maboko na mbi ti 
sara ye alingbi na acommandement ti mo kue nga ti nzere na lê 
ti mo. Amen. 


Tongana mo zia bê ti mo na Jésus Christ, aye so asi na mo awe: 

e Fadeso, mo yeke na fini ti lakue lakue na Nzapa. 

Ye so bê ti Lo so atokua mbi aye ayeke so: zo so kue abaa 
Molenge ni si lo ma na be na lo, lo lingbi ti wara fini ti lakue 
lakue. Jean 6:40 

e A futa asiokpari ti mo kue awe na a pardone mo awe. 

(so ahon, fadeso, kekereke) 

Me Jésus, na peko ti so lo mu sandaga oko ndali ti asiokpari, lo 
duti kpu na kpu na mbage ti maboko ti Nzapa ti koli. 

A-Hébreu 10:12 

e Mo yeke mbeni fini création na lê ti Nzapa. A yeke tongo nda ti 
fini ti mo. 

Tongaso, tongana mbeni zo ayeke beoko na Christ, lo yeke fini zo. 
bâ, ye kue aga fini awe. 2 aCorinthien 5:17 

e Mo ga molenge ti Nzapa. 

Me azo so kue ayamba lo si ala ma na be na iri ti lo, lo mu na ala 
lege ti ga amolenge ti Nzapa. Jean 1:12 


Anzoni kusala ayeke pëpe mbeni lege ti tene e wara salut, me a 
yeke mbeni ye so afa wala lengo ti salut ti e. 

Biani, e ga oko na Jésus Christ, lo sara e titene e sara anzoni 
kusala so Nzapa aleke kozoni awe si e lingbi ti sara ni. 
A-Éphésien 2:10 

Za tufa ti nzapa agba na mo! 


